El servei educatiu del Memorial Democràtic, amb la voluntat i el compromís de sensibilitzar i formar la ciutadania en general i la comunitat educativa més especialment en la matèria que li és pròpia, d'acord amb la programació de l'entitat, va fixar, entre els objectius de l'any 2016, els següents:
Per portar a terme aquests objectius, es van organitzar activitats educatives per a estudiants de secundària, cursos de formació per a professorat i presentacions del servei educatiu arreu del territori.
Paral·lelament, des del servei educatiu del Memorial Democràtic, es va impulsar la publicació del quadern pedagògic El coratge de salvar durant l'Holocaust, una proposta didàctica per treballar la memòria de l'Holocaust a l'aula.
Més de 1.000 persones, entre estudiants i professorat, han participat a les activitats organitzades pel servei educatiu del Memorial Democràtic.
Presentació del Servei Educatiu del Memorial Democràtic a Cosmocaixa
El Consell de Coordinació Pedagògica de Barcelona (CCP) és una xarxa integrada per 155 entitats ciutadanes que ofereixen activitats als centres educatius a través del programa d'activitats escolars (PAE).
Un cop l'any, l'entitat organitza una trobada de totes les entitats a fi que puguin exposar el seu programa educatiu.
18.30 h Benvinguda a càrrec de Plàcid Garcia-Planas, director Memorial Democràtic
18.45 h Intervenció d'Isona Passola, productora de Massa d'Or Produccions i responsable de pel·lícules com ara Pa Negre, sobre la seva experiència a l'hora de tractar aquests temes.
19.15 h Presentació del llibre a càrrec dels autors, Gemma Tribó i Ramon Breu.
IV Seminari 'Holocaust i educació'
En els darrers anys, el Memorial Democràtic ha col·laborat en el seminari "Holocaust i educació" que organitza l'Ajuntament de Barcelona.
La col·laboració s'emmarca en el conveni de col·laboració amb l'Institut Municipal d'Educació de Barcelona (IMEB).
La col·laboració consisteix a participar en la inauguració del seminari i també en l'organització d'una o dues sessions del curs.
Enguany s'ha presentat l'audiovisual Camins i el seu quadern pedagògic.
I també s'ha participat en l'organització d'un cinefòrum al voltant de la pel·lícula La conspiración del silencio: la verdadera història de los juicios de Nuremberg.
08.30 h Arribada dels participants
09.00 h Presentació de la II Jornada d'ED de memòria històrica a càrrec de Jordi Sabaté, subdirector general d'Ordenació Curricular, i de Gemma Riu, directora de l'Institut Salvador Espriu
09.30 h Projecció del documental Fugir de l'oblit, dirigit per Abel Moreno
10.45 h Informacions dels projectes del Grup de treball Exili, Deportació i Holocaust
11.30 h Presentacions d'experiències de centres:
"Les set caixes de Dory Sontheimer" (Àngels Candela i Monserrat Alay, IES Salvador Espriu)
Sobreviure per no oblidar" (Maria Ojuel, IES Quatre Cantons)
"Projecte Manresa – Mauthausen" (Xavier Valls, IES Pius Font i Quer i Josep Castilla, IES Lluís de Peguera)
"Donar veu a la memòria" (Elisenda Cartañà, IES Lluís Vives)
Els refugiats d'ahir i d'avui" (Manoli Narváez, IES Arnau Cadell)
"Pensar l'Holocaust: les empremtes de la barbàrie i les veus dels infants i adolescents" (M. Pau Navarro, Escola Jacint Verdaguer i IES XXV Olimpíada)
Activitats de memòria històrica (Roger Vilarrubia, Col·legi Claret)
"Camins de memòria" (Glòria Corominas, IES El Til·ler)
"Didàctica de memòria històrica: Sortides" (Jovita Pigem, IES de
"Franquisme i memòria" (M. Carme Gómez, Col·legi Jesuïtes de Gràcia)
"Cinema i memòria" (Ramon Breu, Escola Solc)
"L'experiència del projecte MYPLACE" (Mariona Ferrer, UPF)
"Les Brigades Internacionals al seu pas per la Conca de Barberà"
"El treball de recerca com a eina per a la recuperació de la memòria
històrica" (Dolors Vidal, IES Sales i Ferré)
"La ruta de l'exili" (Antoni Garcia, Grup de treball Exili, Deportació i Holocaust de l'Alt Empordà)
Amb motiu del 80è aniversari de l'inici de la Guerra Civil Espanyola, el Memorial Democràtic i el Departament d'Ensenyament organitzen el curs "Primers mesos de la Guerra Civil a Catalunya", adreçat a professorat de
El curs constarà d'una sessió a l'Arxiu del Pavelló de la República, una a la seu del Memorial Democràtic, una ruta guiada pel Raval, una sessió a l'Arxiu Nacional de Catalunya i, una darrera, en línia.
1a sessió: 9 de novembre, dimecres, de 16.30 a 19.30 h
La sessió tindrà lloc a l'Arxiu del Pavelló de la República (av. del Cardenal Vidal i Barraquer, 34, Barcelona)
"1936, l'altre exili", a càrrec de Josep Lluís Martín Berbois, historiador del Memorial Democràtic.
"Consultem la documentació del Pavelló de la República", a càrrec de Judith Montserrat Argelaguet, bibliotecària CRAI Biblioteca Pavelló de la República
2a sessió: 16 de novembre, dimecres, de 16 a 19 h
La sessió tindrà lloc a la Seu del Memorial Democràtic, carrer Peu de la Creu, 2-4
"El jutge dels cementiris clandestins: Josep M. Bertran de Quintana", a càrrec d'Oriol Dueñas, historiador del Memorial Democràtic.
Experiència didàctica de l'Escola Sadako, a càrrec de Jordi Nomen, professor de l'Escola Sadako.
3a sessió: 23 de novembre, dimecres, de 16.30 a 19.30 h
Lloc de trobada: seu del Memorial Democràtic, carrer Peu de la Creu, 2-4
"Què expliquem quan expliquem la Guerra Civil?"
Barcelona a càrrec de Llorenç Genescà (Caminant amb la història), historiador i
4a sessió: 30 de novembre, dimecres, de 16.30 a 19.30 h
La sessió tindrà lloc a l'Arxiu Nacional de Catalunya
"La salvaguarda del patrimoni cultural català en temps de guerra.
de l'ANC", a càrrec de Maria Utgés de l'ANC.
Taller pràctic a càrrec de Pilar Reverté, CESIRE i Servei didàctic de l'ANC.
"Com es pot incorporar el Patrimoni (en temps de guerra) a l'aula", a càrrec de Joan
Santacana, professor de Didàctica de les Ciències Socials de la UB.
Proposta d'activitat didàctica individual o grupal.
El Grup de treball Exili, Deportació i Holocaust
El Grup de treball Exili, Deportació i Holocaust ha estat impulsat pel Departament d'Ensenyament i el Memorial Democràtic de la Generalitat de Catalunya per promoure la transmissió i l'ensenyament a Catalunya de l'exili, la deportació i l'Holocaust, per desenvolupar materials, eines i activitats formatives orientades a la comunitat educativa i establir nexes de connexió entre diferents matèries; per crear vincles entre institucions i, en general, per treballar per suplir la llacuna que existeix en aquests moments sobre aquests episodis de la història europea a l'aula.
Els seus membres, investigadors de l'àmbit universitari i docents de secundària, tenen el propòsit de formar ciutadans i ciutadanes en la defensa dels valors democràtics, en el respecte pels drets humans i en la preservació de les llibertats individuals i col·lectives.
Aquest 2016 s'ha organitzat l'acte d'homenatge a les víctimes de l'Holocaust i de prevenció de crims contra la humanitat sota el lema "No et quedis mirant, actua!" a la comarca de Barcelona i de l'Alt Empordà.
Premi de Recerca en Memòria Democràtica
El Memorial Democràtic vol promoure la recerca en l'àmbit de la memòria democràtica entre els estudiants de Batxillerat que preparen el seu treball de recerca.
Per aquest motiu, es van publicar les bases i la convocatòria del II Premi de Recerca en Memòria Democràtica 2015-2016.
L'objectiu és impulsar les investigacions que contribueixen al coneixement del període històric 1931-1980, així com les metodologies pròpies dels investigadors socials.
Amb l'estímul d'aquestes recerques, que posen en valor l'ampli concepte de memòria democràtica, es contribueix a la formació de ciutadans crítics, reflexius i participatius.
Es tracta de prendre consciència sobre un passat que porta al present i convida a una experiència de responsabilitat sobre el futur.
En aquesta segona convocatòria, es van presentar 11 treballs de recerca.
El treball guanyador, "Els vallesans als camps nazis", ha estat presentat per Núria Sala Ventura de l'Institut La Vall del Tenes de Santa Eulàlia de Ronçana i el seu tutor ha estat Francesc Martí.
Aquest treball té com a objectiu conèixer quines van ser les persones deportades als camps nazis de la comarca del Vallès Oriental, així com els itineraris que van seguir amb l'objectiu de retre'ls homenatge i fer-ne difusió.
Es tracta d'un treball exhaustiu, minuciós i metodològicament rigorós que destaca per la quantitat d'informació que aporta i el bon ús que en fa l'autora.
Està molt ben argumentat i és concís.
Amb aquest treball, l'autora aporta noves dades, no difoses, sobre persones del Vallès Oriental deportades als camps nazis.
Projecte pedagògic del Banc Audiovisual de Testimonis (BAT)
Presentació del treball que s'ha dut a terme a l'Institut del Baix Empordà de Palafrugell vinculat al treball a l'aula amb el Banc Audiovisual de Testimonis (BAT)
9/06 Presentació a la seu de l'Oficina Municipal d'Escolarització (OME) de Palafrugell.
L'Institut Baix Empordà de Palafrugell ha estat l'escenari, durant el curs escolar 2015-16, d'una prova pilot en què estudiants de 4t d'ESO han treballat els continguts de la matèria d'Història a partir dels arxius audiovisuals del Memorial Democràtic, el Banc Audiovisual de Testimonis (BAT).
Amb aquest objectiu, els estudiants, amb l'ajut del professorat i sota la coordinació de la investigadora de la Universitat Oberta de Catalunya Janine Sprünker, han consultat, investigat i elaborat el seu propi contingut
audiovisual, així com un noticiari.
Tot el treball s'ha recollit en un manual dirigit al professorat i, un altre, dirigit a l'alumnat.